سوئد عراق-ین ایقلیم دییشیک‌لیگی‌نین تأثیرلرینی آزالتماق اوچون گؤستردیگی سعی‌لری دستکلمک اوچون بو اؤلکه‌یه 10،2 میلیون دو‌لار یاردیم ائدیب.
عراق-ین رسمی اینا خبر آژانسی‌نین یایدیغی خبره اساساً، عراق تاریم ناظیرلیگی‌نین رسمی‌سی میثاق عبدالحسین سوئد-ین ایقلیم دییشیکلیگیندن ان چوخ اذیت چکن اؤلکه‌لره ائتدیگی اولوسلار آراسی یاردیم‌لار چرچیوه‌سینده عراقی  دستکله‌دیگینی بیلدیریب.
میثاق عبدالحسین بیلدیریب کی، 10،2 میلیون دو‌لارلیق یاردیم اؤلکه‌نین مرکزی و گونئی بؤلگه‌لرینده یاشایان‌لارا عاغیللی تاریم پروقرام‌لارینی اینکیشاف ائتدیرمک، سودان ایستیفا‌دنی یاخشی‌لاش‌دیرماق و اکینچی لرین موباریزه‌سینی دستکلمک اوچون ایستیفاده اولونا‌جاق.
بیرلشمیش میللت‌لر تشکیلاتی‌نین ارزاق و تاریم تشکیلاتی‌نین (فائو) عراق اوزره نوماینده‌سی صلاح الحاج حسن یاردیم ایله باغلی سازیشین سوئد-ین باغدادداکی سفیری جسیکا سواردستروم‌ون ایشتیراکی ایله پایتاخت باغداددا ایمضالاندیغینی بیلدیریب.
